Lynnwood Manor

Lynnwood Manor is 'n voorstad van Pretoria in Gauteng, Suid-Afrika. Dit is 'n goed-ontwikkelde gebied, en is ongeveer 12 km  oos van die sentrum van die stad geleë.

Toe dit in die 1960's gestig is, was dit die mees oostelike voorstad van Pretoria, maar die stad het sedertdien aansienlik ooswaarts en suidwaarts uitgebrei.

Saam met Brooklyn en Menlopark, is hierdie voorstede waarskynlik vernoem na hul Amerikaanse eweknieë. Vandag staan hierdie voorstede bekend as die "ou ooste" en spog met 'n paar van die stad se duurste wooneiendomme.

Verwysings 

Voorstede van Pretoria